gu en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu am gu gu gu gu gu gu gu gu gu gu gu gu gu gu gu gu gu gu gu gu gu gu gu pt en en es gu en gu en gu en en fi en en en gu gu gu gu gu gu gu gu gu gu en gu gu gu gu gu gu gu en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en en gu gu gu gu gu gu gu gu gu gu en en gu gu gu gu gu en en en
ચાર ગઝલરચનાઓ – પારસ એસ. હેમાણી – Aksharnaad.com
ચાર ગઝલરચનાઓ – પારસ એસ. હેમાણી 8 comments
30 Jun, 2016  in કવિતા, ગઝલ તથા સર્વ પદ્ય  tagged પારસ હેમાણી
રોજ એની યાદ પાછળ દોરવાતો જાઉં છું.
તોય લાગે છે મને કે ખોરવાતો જાઉં છું
બ્હાર મારાંથી જવા છો લાખ કોશિશો કરું
હસ્તરેખાઓમાં કાયમ ગૂંચવાતો જાઉં છું
ભાવ દ્વારા હું કવિતા ના ગગનમાં ઉડવા
ભાર છ અક્ષરનો લઈને પોરસાતો જાઉં છું
છે હજી થોડીક યાત્રા, શબ્દ ને માટે કરી
શબ્દ સૃષ્ટીમાં છતાં હું ઓળખાતો જાઉં છું
કેટલા આયાસ ‘પારસ’ મેં કર્યા ઉકેલવા,
જિંદગી ના પ્રશ્ન સામે ધૂંધવાતો જાઉં છું.
ચાંદ પર એક દુકાન કરવા દે,
સર નવું પાયદાન કરવા દે.
બે-ઘડી આજ ધ્યાન કરવા દે
ધરતી પર આસમાન કરવા દે.
શબ્દને તીર કમાન કરવા દે,
સ્હેજ તીખી જબાન કરવા દે,
મ્હેલમાં તો રહીને થાક્યો છું,
તારા મનમાં મકાન કરવા દે.
પત્થરોને કદી તો પડશે ખપ,
બે’ક આંસુનું દાન કરવા દે.
પ્રાર્થના કોઈ કાજ કરતો રહું,
એ રીતે યોગદાન કરવા દે.
વિપદાઓ આવે ત્યારે સામટી આવે
ના ખબર કે ક્યારે ને ક્યાં નામ થી આવે
ક્યાં મળે છે કોઈ દિ’ પણ ચાલવાનું સુખ
એમને લેવા તો કાયમ પાલખી આવે
મે ફક્ત માંગી હતી ચપટીક ખુશ્બુ બસ
ફૂલની લઈને અહીં એ ડાળખી આવે
યુદ્ધ લડવા કાયમી તૈયાર છું હું તો
મારી સાથે કૃષ્ણ જેવા સારથી આવે
રાહ જોતો એમની ઊભો હતો ‘પારસ‘
દોટ મૂકું આવકારો માનથી આવે
શુષ્ક મારી લાગણીમાં આશ પણ છે
મારી અંદર ક્યાંકતો ભીનાશ પણ છે
દૂર જાવા આમતો મથતો રહું છું
આમ તો તારા ઉપર વિશ્વાસ પણ છે
ક્યાંય દેખાતું નથી અસ્તિત્વ એનું
બંધ આંખે જોઉ તો ચોપાસ પણ છે
છું છલોછલ હું, છતાંય તું જો આવે
તો ઘણોય મારામાં અવકાશ પણ છે
હો ઉદાસી ચહેરે, ‘પારસ’ના ભલેને
આવો અંતરમાં અહીં ઉલ્લાસ પણ છે.
– પારસ એસ હેમાણી
આજે પ્રસ્તુત છે જાણીતા ગઝલકાર પારસભાઈ હેમાણીની ચાર સુંદર ગઝલરચનાઓ.. અક્ષરનાદને આ ચારેય સુંદર ગઝલો પાઠવવા અને પ્રસ્તુત કરવાની તક આપવાબદલ તેમનો આભાર. તેમનો સંપર્ક તેમના સરનામે – પારસ એસ. હેમાણી, હેમાણી હોસ્પિટલ, ભક્તિનગર સોસાયટી, રાજકોટ-૩૬૦૦૦૨ પર અથવા મોબાઈલ નંબર ૯૯૦૪૯ ૦૦૦૫૯ પર કરી શકાય છે.
8 thoughts on “ચાર ગઝલરચનાઓ – પારસ એસ. હેમાણી”
VISHAL JOGRANA August 9, 2016 at 3:01 PM
ખૂબ સરસ ગઝલ સર
Sarla Sutaria July 4, 2016 at 11:23 AM
ખુબ સુંદર ગઝલો પારસ…
suresh shah June 30, 2016 at 1:02 PM
pahelivar tamari gazalo mani.
maza avi nava nava spandan.
પારસ એસ. હેમાણી July 2, 2016 at 6:14 PM
મને પ્રોત્સાહન આપવા માટે ખૂબ ખૂબ આભાર.
નટુભાઈ મોઢા June 30, 2016 at 11:49 AM
પારસભાઈની ગઝલમાં આશ, ખૂશ્બુ, ભીનાશ અને અને ઉદાસીમાં પણ ઉલ્લાસ હોય તો જીવન છલોછલ લાગે જ ને?
પારસ એસ. હેમાણી July 2, 2016 at 6:16 PM
“આવો અંતરમાં ઉલ્લાસ પણ છે.”
Sanjay Thorat June 30, 2016 at 10:06 AM
પારસ ભાઈ લઘુ કાવ્યમા માસ્ટર… એમને સામ્ભળવા એટલે આનાન્દનો અવસર… આજની ચારેય ગઝલ મસ્ત… એમના જેવા પ્રેમાળ મિત્ર હોવા એ ગૌરવની વાત… અનેક શુભકામનાઓ…
પારસ એસ. હેમાણી July 2, 2016 at 6:21 PM
આપ બધાનો પ્રેમ છે.. એ મારા જીવનનું ભાથું છે.
મારા માટે કાવ્યો / ગઝલો / ગીતો /ટૂંકી વાર્તા એ ઈશ્વરે આપેલી ટપાલ, જે હું ટપાલી બની વ્હેંચું છું.
← આઠ વૃત્તિઓ શિક્ષકની અષ્ટભુજા છે – મોરારિબાપુ
કિંમત – પ્રફુલ્લ પંડ્યા →
સર્જન ગ્રૂપનું પ્રથમ ગુજરાતી માઈક્રોફિક્શન પુસ્તક "માઈક્રોસર્જન" મેળવવા અહીં ક્લિક કરો..
અક્ષરનાદ પર પ્રસ્તુત થતી નવી કૃતિઓની ઝલક મેળવો આપના ઈનબોક્સમાં,
આપનું ઈ-મેલ એડ્રેસ લખો...
જીવન અંંતરંગ – લઘુનવલ (ભાગ ૨)
દિલ્હીનું અનોખું રવિવારી પુસ્તકબજાર.. દરિયાગંજ બુકમાર્કેટ – જીજ્ઞેશ અધ્યારૂ
જીવન અંંતરંગ – લઘુનવલ (ભાગ ૧)
એક ડેટકથા – યામિની પટેલ
પાંચ પ્રસંગકથાઓ – લતા હિરાણી
કરણીનું ફળ – કનુ ભગદેવ
કેટલીક ગઝલરચનાઓ.. – મુકેશ ધારૈયા
એકાંકી “હાલરડું” – બાબુભાઇ વ્યાસ
‘સર્જન’ સામયિકનો પાંચમો અંક – સં. રાજુલ ભાનુશાલી
પદ્યરચનાઓ.. – પારૂલ બારોટ, આરોહી શેઠ, ભાવના મહેતા, અનુજ સોલંકી, કિલ્લોલ પંડ્યા,
Know More ઇન્ટરનેટ (51)
ગુજરાતી વાર્તાઓ પૉડકાસ્ટ (3)
કવિતા, ગઝલ તથા સર્વ પદ્ય (653)
ચાલો ગઝલ શીખીએ (14)
ચાલો સંસ્કૃત શીખીએ (5)
જત જણાવવાનું કે (77)
આવો વાર્તા લખીએ (1)
દોસ્ત મને માફ કરીશ ને (24)
પ્રાર્થના, ગરબા અને ભજન (87)
ગુજરાતી માઈક્રોફિક્શન લીગ (29)
Micro Fiction Competition (13)
Theme based microfiction (1)
લોકમત – ભેટ યોજના (2)
હિન્દી / અંગ્રેજી ગીતો (13)
૨૫૧ ઉપયોગી વેબસાઈટ્સ (2)
Privacy & Cookies: This site uses cookies.
To find out more, as well as how to remove or block these, see here: Our Cookie Policy
© અક્ષરનાદ.કોમ વેબસાઈટ ગુજરાતી સાહિત્યને ઈન્ટરનેટના માધ્યમથી વિશ્વના વિવિધ વિભાગોમાં વસતા ગુજરાતીઓ સુધી પહોંચાડવાનો તદ્દન અવ્યાવસાયિક પ્રયાસ છે.
આ વેબસાઈટ પર સંકલિત બધી જ રચનાઓના સર્વાધિકાર રચનાકાર અથવા અન્ય અધિકારધારી વ્યક્તિ પાસે સુરક્ષિત છે. માટે અક્ષરનાદ પર પ્રસિધ્ધ કોઈ પણ રચના કે અન્ય લેખો કોઈ પણ સાર્વજનિક લાઈસંસ (જેમ કે GFDL અથવા ક્રિએટીવ કોમન્સ) હેઠળ ઉપલબ્ધ નથી. વધુ વાંચો ...
હું, જીજ્ઞેશ અધ્યારૂ, આ વેબસાઈટ અક્ષરનાદ.કોમ ના સંપાદક તરીકે કામ કરૂં છું. વ્યવસાયે મરીન જીયોટેકનીકલ ઈજનેર છું અને પીપાવાવ શિપયાર્ડમાં ઈન્ફ્રાસ્ટ્રક્ચર વિભાગમાં મેનેજર છું. અક્ષરનાદ ગુજરાતી ભાષા સાહિત્ય પ્રત્યેના મારા વળગણને એક માધ્યમ આપવાનો પ્રયત્ન છે... અમારા વિશે વધુ વાંચવા અહીં ક્લિક કરો...
· © 2017 Aksharnaad.com By Jignesh Adhyaru ·